**OPĆINA JELENJE**

**OPĆINSKO VIJEĆE**

**Mandatna komisija**

**Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 5. sjednice Mandatne komisije Općinskog vijeća Općine Jelenje**

održane 13. prosinca 2023. u Općinskoj vijećnici Općine Jelenje, Dražice, Dražičkih boraca 64

**Nazočni članovi Komisije:**

1. Ivica Pilčić, predsjednik
2. Siniša Linić, član

**Odsutni članovi**

1. Fedor Dorčić

**Ostali nazočni:**

Martina Perhat, pročelnica Jedinstvenog upravnog odjela, u svojstvu zapisničara

Sjednica je započela u 14:00 sati

Predsjednik Komisije otvara sjednicu, konstatira da je sjednici prisutna većina članova Komisije čime su ispunjeni uvjeti iz članka 9. Poslovnika o radu Komisije te predlaže slijedeći

**DNEVNI RED**

1. Izvješće o prestanku mirovanja mandata članu Općinskog vijeća Općine Jelenje i prestanku obnašanja dužnosti zamjenice člana Općinskog vijeća Općine Jelenje

Predloženi dnevni red JEDNOGLASNO je usvojen.

**Ad.1.) Izvješće o prestanku mirovanja mandata članu Općinskog vijeća Općine Jelenje i prestanku obnašanja dužnosti zamjenice člana Općinskog vijeća Općine Jelenje**

Predsjednik Mandatne komisije, gosp. Pilčić, konstatira da je sukladno članku 42. Poslovnika Općinskog vijeća Općine Jelenje, Mandatna komisija zaprimila od predsjednice Općinskog vijeća Općine Jelenje dopis e-pošte Dina Piljića od dana 1. prosinca 2023. Članovi komisije izvršili su uvid u priloženu dokumentaciju iz koje je razvidno da su ispunjeni zakonski uvjeti za prestanak mirovanja mandata općinskog vijećnika Dine Piljića.

Predsjednik Komisije otvara raspravu. Budući da nema spornih elemenata Mandatna komisija jednoglasno donosi slijedeće

**IZVJEŠĆE**

**o prestanku mirovanja mandata članu Općinskog vijeća Općine Jelenje i prestanku obnašanja dužnosti zamjenice člana Općinskog vijeća Općine Jelenje**

 **I.**

Sukladno članku 42. Poslovnika Općinskog vijeća Općine Jelenje („Službene novine Općine Jelenje“ broj 59/23), Mandatna komisija izvješćuje Općinsko Vijeće Općine Jelenje da je DINO PILJIĆ, izabran s kandidacijske liste PRIMORSKO - GORANSKI SAVEZ – PGS, SOCIJALDEMOKRATSKA PARTIJA HRVATSKE – SDP, podnio pisani zahtjev upućen predsjednici Općinskog vijeća Općine Jelenje za prestanak mirovanja njegovog mandata kao člana Općinskog vijeća Općine Jelenje, sve temeljem odredbi članka 79. stavka 5. Zakona o lokalnim izborima („Narodne novine“ broj 144/12, 121/16, 98/19, 42/20, 144/20, 37/21) odnosno temeljem članka 17. stavak 2.

**II.**

Mandatna komisija utvrđuje da je zahtjev Dina Piljića predsjednica Općinskog vijeća, gđa. Izabela Nemaz, zaprimila e-poštom dana 1. prosinca 2023.., kao i da je zaprimljen u pisarnici Općine Jelenje dana 1. prosinca 2023.

  **III.**

Mandatna komisija izvješćuje Općinsko Vijeće da je uvidom u dostavljenu dokumentaciju - poruku e-pošte predsjednice Općinskog vijeća Općine Jelenje od dana 1. prosinca 2023. odnosno dopis gosp. Dina Piljića od dana 1. prosinca 2023. o prestanku mirovanja mandata - utvrdila da su ispunjeni zakonski uvjeti za prestanak mirovanja mandata članu Vijeća iz točke I. ovog Izvješća, slijedom čega imenovani Dino Piljić nastavlja s obnašanjem dužnosti člana Općinskog vijeća Općine Jelenje s danom 9. prosinca 2023., sve temeljem članka 79. stavka 8. Zakona o lokalnim izborima kojim je da propisano član predstavničkog tijela nastavlja s obnašanjem dužnosti na temelju prestanka mirovanja mandata osmog dana od dostave obavijesti predsjedniku predstavničkog tijela.

  **IV.**

**Mandatna komisija izvješćuje Općinsko vijeće da slijedom utvrđenja iz točke IV. ovog izvješća, s danom 9. prosinca 2023. prestaje obnašati dužnost zamjenice člana vijeća Dobrila Vlastelica.**

  **V.**

**Mandatna komisija izvješćuje Općinsko vijeće Općine Jelenje da slijedom utvrđenja iz točke IV. ovog izvješća, s danom 9. prosinca 2023. prestaje mirovanje mandata općinskog vijećnika Općine Jelenje članu općinskog vijeća Dini Piljiću.**

 **VI.**

Ovo Izvješće dostavlja se Općinskom načelniku Općine Jelenje i Općinskom vijeću Općine Jelenje.

 **VII.**

Ovo Izvješće objavit će se u „Službenim novinama Općine Jelenje“.

Predsjednik Mandatne komisije zaključuje raspravu u 14:20 sati.

Ivica Pilčić, Martina Perhat

Predsjednik Mandatne komisije Zapisničar